GiliGold/VAD_KnessetCorpus huggingface dataset:
אורית זוארץ: אני מניחה שכל חברות הכנסת וחברי הכנסת יתמכו, מאחר ומדובר בסוגיה חברתית, לא מדובר בסוגיה שהיא מיגדרית גרידא אלא מדובר בסוגיה חברתית כי בסופו של דבר מי שנשאר בבית ומטפל בילדים כשהאישה חולה או נמצאת בטיפולים זה בן הזוג לכן מדובר בסוגיה חברתית.
אורית זוארץ: אנחנו נמשיך להפעיל את הלחץ שלנו – וזה לחץ פוליטי – על שר הבריאות ועל הועדה בתקווה שהם - - -
אילן גילאון: האם את לא אומרת כלום לגבי החיסון?
אילן גילאון: העמדה של הוועדה.
אורית זוארץ: מבחינת העמדה של הועדה?
אורית זוארץ: העמדה של הועדה היא מאד ברורה.
אילן גילאון: בסיכום.
אורית זוארץ: הועדה תומכת ואני חושבת שיש פה החלטה בפה מלא בחשיבות, הועדה רואה חשיבות רבה בהכנסת החיסון לסל החיסונים ותיקצובו כפי שנקבע בהחלטות קודמות.
אורית זוארץ: תודה רבה על השתתפות
אורית זוארץ: כם ואני שוב מתנצלת על העיכוב.
אורית זוארץ: משתתפת בצערכן.
אורית זוארץ: מעבר לפנייה לסגן שר הבריאות, נוציא פנייה לראש הממשלה והסיוע שלכם מאד חשוב לנו.
ציפי חוטובלי: בוקר טוב לכולם, מתנצלת מאד על האיחור, הרגשתי לא טוב בבוקר ואני שמחה שאני כאן, כי באמת הצעת החוק הזאת מאד חשובה.
ציפי חוטובלי: אני פשוט רוצה לגשת ישר לעניין והעניין הוא פשוט.
ציפי חוטובלי: הגענו להסכמות עם החברות ועם רשות המיסוי לגבי הפרוצדורה שבה אותה הטבה שתינתן תחשב להוצאה מוכרת לצורכי מס.
ציפי חוטובלי: אז אולי אתם תציגו את זה יותר טוב, כי הגענו להסכמה כלשהי שזה לא יופיע במפורש בחוק, אבל יש התחייבות שלכם לעשות את זה, וככה גם נוכל לקדם את החוק, ככה שהנשים תוכלנה כבר כמה שיותר מהר, ברגע שהחוק הזה יעבור, להשתמש בשירותי החינם, ומצד שני שאתם לא תספגו את מלוא העלויות, שתהיה לכם גם הטבה.
ציפי חוטובלי: אתם רוצים שקודם נצביע תמי על הדיון מחדש.
תמי סלע: קודם נצביע על הדיון החדש, על ההצעה לדיון.
ציפי חוטובלי: אוקי, אז אנחנו פותחים את ההצעה לדיון מחדש.
ציפי חוטובלי: מי בעד?
ציפי חוטובלי: בעד – פה אחד
בת שבע נחמיה-מיכאלי: סליחה, לפני כן שתי הערות קטנות.
ציפי חוטובלי: לא, רגע, הצבענו עכשיו על פתיחת הדיון מחדש, עכשיו מתחיל הדיון מחדש.
ציפי חוטובלי: לפני שאת מעירה שתי הערות, אני חושבת שאני אאפשר להם קודם כל להגיד על מה הגענו להסכמה.
ליאת גרבר: אז באמת ביקשנו את הדיון מחדש בשל הסעיף של התרומות שהעלה איזו שהיא בעיה עם הפרשנות של סעיף 46 לפקודת מס הכנסה שעוסק בתרומות, וההצעה שלנו היא בעצם שאנחנו נבהיר שמדובר בהוצאה מוכרת לחברות, מה שלמעשה יביא אותן לאותה תוצאה.
אורלי לוי אבקסיס: שכאילו הם היו תורמים את הכסף הזה, נכון?
ליאת גרבר: לא, לאותה תוצאה זה כאילו נכון.
יהודה מונסוניגו: אותה שקילות כלכלית.
ליאת גרבר: בדיוק, נכון, מדובר בעצם באותה תוצאה כלכלית כאילו הם היו תורמים את הכסף.
ליאת גרבר: זה פשוט יוכר להם כהוצאה מוכרת.
ליאת גרבר: שיעור המס הוא 25% גם בתרומה וגם בהוצאה, ולכן התוצאה היא אותה תוצאה, ואנחנו פשוט מבהירים לפרוטוקול שאנחנו נראה בעלויות, ככל שיגרמו להם, כהוצאה מוכרת.
ציפי חוטובלי: אוקי, יופי, מצוין.
אורלי לוי אבקסיס: רק למען הסר ספק וחלק מהבקשה שלנו להסדר שלנו זה ככה.
אורלי לוי אבקסיס: גם כמובן שזה נאמר לפרוטוקול, הפרוטוקול יישמר, אבל אני כמציעת החוק הייתי שמחה מאד לקבל מרשות המיסים את הדברים כתובים, כדי שאפשר וגם בטח הוועדה מבקשת, תודה.
ציפי חוטובלי: גם לוועדה, ברור.
ציפי חוטובלי: גם הדברים נאמרו לפרוטוקול, גם נקבל אותם בכתב ואנחנו נפיץ אותם.
ציפי חוטובלי: את ביקשת רשות דיבור, עורכת דין בת שבע נחמיה מיכאלי.
בת שבע נחמיה-מיכאלי: ממשרד התקשורת.
בת שבע נחמיה-מיכאלי: שתי הערות קטנות לנוסח האחרון שהופץ.
בת שבע נחמיה-מיכאלי: אנחנו חושבים שיש מקום להגדיר באופן יותר ברור שמדובר באיגוד מרכזי הסיוע, ולכן אנחנו מציעים להוסיף את השם המפורש של מרכזי הסיוע שזה האיגוד.
ליאת קליין: בבקשה – מרכזי איגוד מרכזי הסיוע, שזה המרכזים ש---
ציפי חוטובלי: בסדר, למה זה עוזר?
בת שבע נחמיה-מיכאלי: כדי שיהיה ברור שמדובר רק בזה.
ליאת קליין: ולא בקווים אחרים שאולי קיימים.
ציפי חוטובלי: ער"ן אולי או לא יודעת.
אורלי לוי אבקסיס: לא, לא, הייתי מאד שמחה אם ער"ן גם היו נכללים, בגלל שיש שם גם הצלת חיים.
בת שבע נחמיה-מיכאלי: לא, מוקדים אחרים הכוונה שמדברים על העיבוד ולא על מרכזים אחרים שקיימים או שיקומו, שעוסקים בסיוע לנפגעי תקיפה מינית.
אורלי לוי אבקסיס: רגע, אבל האיגוד מאגד בתוכו את כל הארגונים שקיימים כיום, נכון?
ציפי חוטובלי: אבל אני מניחה שאם יקומו ארגונים כשלהם, אז עדיין הם ייכנסו תחת האיגוד, לא?
ליאת קליין: אני לא יודעת מה יקום.
בת שבע נחמיה-מיכאלי: לא בהכרח.
ליאת קליין: הבקשה של משרד התקשורת להבהיר שזה באמת מוקדי חירום של מרכזי נפגעות ---
ציפי חוטובלי: אתם אומרים את זה מטעמי שליטה, שבעצם תהיה לכם בקרה על כמות השיחות וכו'?
עדי קאהן-גונן: לא, שזה יהיה פשוט קונקרטי לעמותה שאליה התכוונה חברת הכנסת.
אורלי לוי אבקסיס: אני לא התכוונתי לעמותה, אני התכוונתי לארגון.
ציפי חוטובלי: לנפגעות.
אורלי לוי אבקסיס: לנפגעות.
אורלי לוי אבקסיס: גם הצעת החוק הזו לא נולדה מאיזו שהיא פנייה של איגודי הסיוע.
אורלי לוי אבקסיס: הצעת החוק הזו נולדה ממפגש בשטח ועם בעיות שעלו תוך כדי.
אורלי לוי אבקסיס: אין ספק שארגוני הסיוע, איגוד ארגוני הסיוע מברך על כך.
אורלי לוי אבקסיס: אני חושבת שזה בא לפתור בעיה שגם קודם הייתה קיימת.
אורלי לוי אבקסיס: הצעת החוק הזו באה להקל על הנפגעות, דבר ראשון.
אורלי לוי אבקסיס: היא באה לחסוך את העלויות שלהן ולפתוח להן את הפתח לבקש סיוע.
אורלי לוי אבקסיס: השאלה למה זה כל כך חשוב, אני עוד לא ממש הבנתי.
עדי קאהן-גונן: בישיבה הקודמת דיברנו ממש על המספור – 1202 ---
אורלי לוי אבקסיס: ו-1203.
עדי קאהן-גונן: שזה קונקרטית מתייחס רק לאיגוד מרכזי הסיוע.
אורלי לוי אבקסיס: אנחנו לא באים לשמוע פה גילדות, רק שיהיה ברור, אבל זה בסדר.
תמי סלע: לגבי המספור הערנו שיש כמה מספרים שהם לא נכללים ב-1202 וב-1203, שהם כן שייכים לאיגוד ובוודאי לא רוצים להוציא אותם מהקווים של הגברים הדתיים וה ---
אורלי לוי אבקסיס: נכון, שלא יתברר חלילה כך.
עדי קאהן-גונן: אבל העיקרון הוא אותו עיקרון, ההבטחה.
עדי קאהן-גונן: אפילו אין כאן ה' הידיעה בשם.
עדי קאהן-גונן: זאת אומרת זה כתוב כאן של מרכז סיוע לנפגעות ולא מרכז הסיוע.
עדי קאהן-גונן: זאת אומרת ---
תמי סלע: אבל עולה פה טענה מחברות הכנסת שבעצם אם יהיה קו נוסף כזה שהוא גם משמש בעצם סיוע לנפגעות ולנפגעי תקיפה מינית, זה באמת יהיה קצת מוזר.
ציפי חוטובלי: אני מנסה, אני רק רוצה להעלות למשל דוגמאות.
ציפי חוטובלי: כרגע אין קווים ייעודיים נגיד לעולות חדשות מרוסיה או מאתיופיה, ואני אומרת – אם פתאום יפתחו קו כזה, אנחנו מאד נרצה שאותן עולות חדשות תוכלנה להשתמש בשירות הזה.
אורלי לוי אבקסיס: נכון, שיהיה גם תמריץ לחברות התקשורת לתת גם להן, כי אם הם יידעו שרק על זה, רק על הקווים הנורא מצומצמים שיש היום הם יקבלו את הפטור, אז לא.
אורלי לוי אבקסיס: אנחנו מדברים על נפגעות תקיפה מינית.
אורלי לוי אבקסיס: יבחרו את הנתיב שיבחרו, להם תהיה את האפשרות חינם, אז אני מעדיפה להשאיר את זה כך.
ציפי חוטובלי: אנחנו מעדיפות להשאיר את זה ככה.
ציפי חוטובלי: מי את?
ליאת זק לינצ'בסקי: ליאת זק, מנהלת אגף רגולציה בבזק.
ליאת זק לינצ'בסקי: הדיון הקודם מאד תחם את זה, ובאמת עלתה הסוגיה הזאת ואני חושבת שמאותו ---
אורלי לוי אבקסיס: לא, לא, זה עדיין אותו סיפור.
ליאת זק לינצ'בסקי: אז זה לא.
ליאת זק לינצ'בסקי: אם זה נשאר ככה כמו שמשרד התקשורת אומר, יש את הבעיה שזה לא תחום לארגון הספציפי הזה ומתוך אותו עניין שאת אמרת קודם, שבדרך המלך אולי המדינה הייתה צריכה לממן את זה, ופה חברות ל---
אורלי לוי אבקסיס: נכון, ובגלל זה גם דאגנו לסעיף העניין הזה שהוכר באמת כהצעות או כתרומה.
ליאת זק לינצ'בסקי: בגלל העניין התקדמי צריך לתחם את זה וכן סוכם על זה בדיון הקודם.
ציפי חוטובלי: אני לא מצליחה להבין באמת מה מפריע לכם.
ציפי חוטובלי: אני אומרת, המטרה שלנו ---
בת שבע נחמיה-מיכאלי: האיגוד הוא גוף שמרכז את מרכזי הסיוע שעוסקים במתן סיוע לנפגעי/נפגעות תקיפה מינית, עם קבוצות, תת קבוצות, עם מספרים שונים.
בת שבע נחמיה-מיכאלי: עכשיו, אנחנו חושבים שיש מקום להפנות וזה גם מה ש---
אורלי לוי אבקסיס: אבל יש לי שאלה, היום כל הארגונים שנמצאים תחת הגג הזה, אם מחר מחרתיים הם יחליטו לפרוש מארגון הגג הזה, אז מה?
אורלי לוי אבקסיס: אז אנחנו לא נכיר בהם?
אורלי לוי אבקסיס: שזה לא ישנה לרגע, שלא תביני.
אורלי לוי אבקסיס: אין ארגונים אחרים.
אורלי לוי אבקסיס: העניין הוא פה אני מנסה למנוע בעתיד שאם אחד יחליט להתפרק מארגון הסיוע, מאיגוד ארגוני הסיוע, אנחנו לא נחריג אותו החוצה, כי אז תהיה פה סוג של העדפה, שיכול להיות שהיא לא כל כך אתית.
אורלי לוי אבקסיס: הבנת?
בת שבע נחמיה-מיכאלי: כן, אני מבינה, אני רק אומרת שזה המצב היום.
ציפי חוטובלי: אני רק רוצה להגיד לכם משהו, כיושבת ראש הוועדה לקידום מעמד האישה, ואני רוצה לומר שחברת הכנסת אורלי לוי, כמי שבאמת מלווה את כל התהליכים האלה גם בתחום של נערות ונערים, גם בתחום של נשים – שתינו יכולות להעיד כמה מדובר במרכזים שבנויים על מתנדבות, כמה זה קשה לגייס כוח אדם לארגונים האלה.
ציפי חוטובלי: אנחנו לא באמת חוששים מהצפה של השוק פתאום.
ציפי חוטובלי: לא מדובר בעסק מסחרי, עם כל הכבוד.
ציפי חוטובלי: לא מדובר במצב שבו פתאום תפתח תחרות.
ציפי חוטובלי: אנחנו באמת רוצים לעזור לנשים האלה לקבל את השירות הטוב ביותר.
ציפי חוטובלי: אנחנו מאד מעריכים את עבודתו של האיגוד.
אורלי לוי אבקסיס: זו עבודת קודש.
ציפי חוטובלי: אני רק אומרת למה אנחנו צריכים ככה להגביל את עצמנו?
ציפי חוטובלי: באמת אין כאן חשש אמיתי שפתאום תהיה הצפה, פתאום לא תוכלו לשלוט על המספרים ומי יודע מה יהיה.
ציפי חוטובלי: באמת, אני מניחה שמה שיקרה אחרי שהחוק הזה יעבור זה שפשוט אותן שיחות של 1202, אותן שיחות פשוט ימשיכו לקרות.
ציפי חוטובלי: רק החוק צריך תמיד לצפות את פני העתיד.
ציפי חוטובלי: יכול להיות מאד שהאיגוד יחליט שיש דרכים יותר יעילות.
ציפי חוטובלי: אני לא יודעת.
ציפי חוטובלי: אתם יודעים מה, יכול להיות מאד.
ציפי חוטובלי: יש גם אגב הצעת חוק של גפני, שמדברת בכלל על תיחום כל שירותי ההצלה ל-911 ישראלי כזה.
ציפי חוטובלי: אני רק אומרת, יכול להיות מאד שגם מרכזי הסיוע בסוף ייכנסו תחת אותה הצעת חוק של 911 ---
אורלי לוי אבקסיס: ואז זה גם בכלל יפתור אתכם מההוצאה.
ציפי חוטובלי: אז אני רק אומרת חבל שהחוק הזה כרגע ייתחם.
ציפי חוטובלי: אני חושבת שזאת הדרך הנכונה להציג את הדברים ולכם אני אומרת, באמת, אל חשש.
ציפי חוטובלי: לא תהיה כאן הצפה.
ליאת זק לינצ'בסקי: סליחה, אני רק רוצה כן להגיד גם נקודה נוספת.
ליאת זק לינצ'בסקי: זה יכול להיות גם, אתם מסתכלים בעיניים האלה, אבל צריך לחשוב גם על זה שנניח מישהו יוכל לנצל את זה, את הפרצה הזאת לרעה.
ליאת זק לינצ'בסקי: הרי יש גם אנשים שמתחזים ומתרימים.
ליאת זק לינצ'בסקי: כי כרגע הניסוח הוא מאד כללי ולכן ולו מהסיבה הזאת, אני חושבת שכן יש מקום ואני חושבת שאפשר למצוא את אותו נוסח שידאג לזה שאם אותם תתי ארגונים יפרשו, אז הם עדיין יכללו, בלי באמת שתהיה פה את הפרצה הזאת.
ציפי חוטובלי: יש לך רעיון?
יהודה מונסוניגו: כן, אפשר לרשום בחוק שהכוונה למוסד ציבורי שמחזיק בסעיף 46 לפקודה, ועיקר פעילותו זה סיוע לנפגעות תקיפה מינית, ואז אני חושב שזה פשרה טובה.
יהודה מונסוניגו: למה?
יהודה מונסוניגו: כי קודם כל הרשימה לא סגורה מצד אחד שזה טוב לכם.
יהודה מונסוניגו: מצד שני, לגבי ההערות שכאן נאמרו, זה סוגר את הגוף הזה כי הוא תחת רגולציה גם של רשם העמותות וגם שלנו ואנחנו בודקים את הפעילות שלו, אז זה טוב לכולם וזה גם לא הוצאה עמומה כזאת.
יהודה מונסוניגו: אם אתן רוצות.
תמי סלע: שיהיה ברור שאם יקום עוד מרכז שנותן שירותים כאלה, אז הוא יהיה מסוג העמותות שמקבלות אישור.
ציפי חוטובלי: כן יש כאן נקודה חשובה, נקודה של הפיקוח.
ציפי חוטובלי: אני באמת לא יודע איך מפקחים באמת על גורמים שיקומו, כי באמת לצערנו אנחנו כבר רואים אנשים שמנצלים ---
תמי סלע: יש רשם העמותות ויש רשות המסים שנותנת.
אורלי לוי אבקסיס: וסעיף 46 זה הסעיף הרלבנטי לנו.
יהודה מונסוניגו: כן, ואז זה אומר שהגוף הזה הוא תחת רגולציה גם של רשם העמותות וגם של רשות המיסים ואנחנו בודקים שהם עושים מה שהם עושים.
ציפי חוטובלי: אז תמי, בואי תקריאי את החוק ונעביר אותו.
ליאת זק לינצ'בסקי: אני אשמח לשמוע רק את עמדת משרד התקשורת בעניין, כי הם בצד המשפטי יותר.
בת שבע נחמיה-מיכאלי: אנחנו כאילו בהמשך לדיון הקודם, אנחנו הבנו שהכוונה היא כן לגופים שנמצאים, לכל המרכזים ---
אורלי לוי אבקסיס: כן, אבל מה קורה אם עכשיו יש איזה שהוא סתם סכסוך נגיד בהנהלה, שלא יהיה, נגיד, אבל בואו ננסה לקחת איזה תרחיש דמיוני וחלק רוצים להיפרד מאותו גג או מאותו מי שמייצג, שהיא עושה היום עבודה נאמנה וצריך להצדיע לה, מיכל רוזין.
אורלי לוי אבקסיס: אבל סתם לדוגמא, עניינים כאלה קורים.
אורלי לוי אבקסיס: אז האם אנחנו נחריג אותו החוצה?
אורלי לוי אבקסיס: לכן אני חושבת שההצעה של רשות המיסים פה, שזה הכל יהיה תחת פיקוח ותחת העניינים של סעיף 46 לחוק, מה שאומר שזה רשם העמותות, שזה הרגולציה, שזה תחת רשות המיסים, זה מבטיח שזה באמת אותם גורמים רק שאם יהיה לנו שינוי של הכובע, זאת אומרת של ארגון הגג, זה עדיין אנחנו לא נחריג אותם לרעה, כי אנחנו לא ניתן העדפה מסוימת שיהיה לה טעם לא טוב.
בת שבע נחמיה-מיכאלי: הרעיון והרציונל הוא ברור, אבל עדיין אנחנו סבורים שלפתוח פתח להכניס לתוך ההצעה ---
אורלי לוי אבקסיס: אנחנו לא פותחים פתח.
בת שבע נחמיה-מיכאלי: גופים שאנחנו לא יודעים מה היקף השיחות, ונכון, אני מבינה את הדברים שנאמרים כאן שזה לא יצמח למשהו מפלצתי, אבל יש עם זה קושי.
בת שבע נחמיה-מיכאלי: זה גם לא מה שסוכם בדיון הקודם להבנתנו.
ציפי חוטובלי: אני באמת חושבת שהחשש כאן הוא מיותר ויותר מזה, בסופו של יום אנחנו באמת באנו לא לסייע למרכזי הסיוע, באנו לסייע לנפגעות.
ציפי חוטובלי: מרכזי הסיוע באים לסייע לנפגעות, זאת מטרת החוק.
אורלי לוי אבקסיס: ויש פה מטרה משותפת, זה הכל.
ציפי חוטובלי: אני חושבת שאפשר לקרוא את החוק ונצביע עליו.
ליאת זק לינצ'בסקי: סליחה רגע, רק לי יש שאלה לגבי ההתחייבות, מה המשמעות המשפטית של התחייבות כזאת של רשות המיסים.
ליאת זק לינצ'בסקי: איפה זה ---
אורלי לוי אבקסיס: ביקשנו בכתב גם את הכל, גם לוועדה וגם אלי, ולכם יוצאו העתקים, לכל מי שיבקש.
ליאת זק לינצ'בסקי: וזה מחייב משפטית?
תמי סלע: זה מחייב את רשות המיסים.
תמי סלע: אם הם התחייבו זה כמו הבטחה שלטונית.
אורלי לוי אבקסיס: הם דואגים לכם פה, כי אז הם אומרים שאם זה יהיה בגוף החוק, זה יעשה השלכות רוחב שאחר כך לכו תגידו מה כן ומה לא, וממה תוציאו ומה פה.
אורלי לוי אבקסיס: מה שייכנס לכאן ----
ליאת זק לינצ'בסקי: זה הוסכם ....
ליאת זק לינצ'בסקי: עם חברות התקשורת?
אורלי לוי אבקסיס: לוועדה, ומי שיבקש יקבל העתק.
ציפי חוטובלי: אני חושבת, אולי באמת אפילו בשלבי הרצה, אולי כדאי שיהיה פרסום לזה כדי שכולם יידעו.
בת שבע נחמיה-מיכאלי: לא, אבל ההסדר הזה יעוגן באיזו שהיא הסדרה ש---
יהודה מונסוניגו: זה מכוח עקרונות כלליים של הפקודה.
יהודה מונסוניגו: פקודת מס הכנסה קובעת מבחנים מה זה הוצאה בייצור הכנסה וזה מקרה שאפשר להתיר אותו כהוצאה.
ליאת גרבר: אנחנו פשוט מבהירים שאנחנו נראה בזה כהוצאה.
ליאת זק לינצ'בסקי: אולי אפשר את זה גם במכתב לחברות?
ציפי חוטובלי: אני לא חושבת שיש בעיה עם זה.
ציפי חוטובלי: מכתב לא יעלה לכם הרבה כסף, תשלחו במייל.
בת שבע נחמיה-מיכאלי: אוקי, הערה אחת נוספת.
בת שבע נחמיה-מיכאלי: בזמן ההיערכות שנדרש להבנת הגורמים המקצועיים אצלנו במשרד אצל החברות, כדי להכין את המערכות שלהם, סדר גודל של כשלושה חודשים לכל היותר.
עדי קאהן-גונן: מכיוון שצריך גם להשמיט את הרשומה הזאת וגם לראות את הקונסטלציה המשפטית מבחינת הרישיונות לגבי תקן גילוי נאות בחשבון, וגם צריך ---
בת שבע נחמיה-מיכאלי: התאמה של המערכות.
ציפי חוטובלי: ניסיוני בחקיקה אומר שייקח לדעתי כחודש עד שהחוק הזה יעבור בקריאה שלישית.
ציפי חוטובלי: אנחנו נזדרז ותוך חודש החוק הזה יעבור בקריאה שנייה ושלישית.
ציפי חוטובלי: אני מנקה לכם את החודש הזה, כבר עכשיו תתחילו לעבוד על כל מה שאתם צריכים לסדר ואז נוכל לדבר על חודש אחר כך, שיהיה חודשיים מהיום.
תמי סלע: אבל באמת אפשר את זה להוסיף.
ליאת זק לינצ'בסקי: העניין הוא שעד שחוק לא עובר, הוא לא עובר.
אורלי לוי אבקסיס: זה לקראת שנייה ושלישית אנחנו נראה.
אורלי לוי אבקסיס: הוראת התחילה לא מופיעה פה עכשיו, אלא נדון בה לפני שנייה ושלישית, אם תסכים יושבת הראש.
ציפי חוטובלי: שמה, סליחה?
תמי סלע: כן, הוראת תחילה אפשר להוסיף בשנייה שלישית.
ציפי חוטובלי: אנחנו כן נכניס הוראת מעבר, אבל אני באמת אומר לכם, מאחר שמדובר בעניינים שהם מצילי חיים, מאחר שאנחנו מאמינים שהרבה נשים יימנעו מלגשת את הטלפון אם הן יידעו שיש פירוט שיחות, שיש שקיפות, שיש אפילו לצורך העניין עלויות כספיות, אם מדובר בקטינה שהכסף שלה לא ברשותה.
ציפי חוטובלי: מדובר בהצעת חוק, אני לא אגיד מצילת חיים במובן הזה שהם עדיין לצערנו יהיו במקום קשה, אבל לפחות מושיטה יד להצלת חיים ולכן אני כן רוצה שתזדרזו.
ציפי חוטובלי: לא מדובר בעניין בירוקראטי, מדובר בעניין שנוגע בחייהן של אלפי נשים במדינת ישראל, ואני באמת חושבת שכולם פה צריכים לעשות מאמץ ולהירתם.
בת שבע נחמיה-מיכאלי: אוקי, והערת הבהרה אחרונה נוספת.
בת שבע נחמיה-מיכאלי: אנחנו מפנים כאן להגדרה של בעל רישיון בסעיף 5 ב (ו) לחוק התקשורת, שמדבר על בעל רישיון כללי.
בת שבע נחמיה-מיכאלי: למען הסר ספק, זה ברור מההוראה בחוק התקשורת, אבל הכוונה כאן היא גם לבעל רישיון כללי ייחודי.
בת שבע נחמיה-מיכאלי: ...
בת שבע נחמיה-מיכאלי: למיניהם ---
ציפי חוטובלי: מי למיניהם?
עדי קאהן-גונן: סלקום, מפה, יש בעלי רישיונות שיש להם רישיון להספקת שירותי טלפוניה נייחת, אבל ייחודית, הם לא מחויבים ב ----
ציפי חוטובלי: הבנתי, אוקי.
תמי סלע: בעצם כל בעלי הרישיונות.
ציפי חוטובלי: כל בעלי הרישיונות, בסדר.
ציפי חוטובלי: אוקי, אז בואו נקריא את החוק.
תמי סלע: אחרי סעיף 12 בחוק התקשורת יבוא : שירותי בזק למוקד חירום לנפגעות ולנפגעי תקיפה מינית 12א.
תמי סלע: (א) שיחה מאת מנוי של בעל רישיון כהגדרתו בסעיף 5ב (ו) (בסעיף זה – בעל רישיון) אל מוקד חירום של מרכז סיוע לנפגעות ולנפגעי תקיפה מינית --- ופה אנחנו נוסיף שהוא מוסד שקיבל אישור לפי סעיף 46 לפקודת מס הכנסה ונתאם את הניסוח אתכם.
יהודה מונסוניגו: זה בדיוק מה שאני עכשיו מנסח.
תמי סלע: תהיה בלא תשלום.
יהודה מונסוניגו: תעשי לך הגדרה.
תמי סלע: הוא מופיע רק בסעיף הזה.
ציפי חוטובלי: אז בואי, נעשה את ההגדרה על פי רשות המיסים.
תמי סלע: (ב) דבר קיומה של שיחה כאמור בסעיף קטן (א) לא יצוין בפירוט השיחות שנשלח אל המנוי ולא יימסר למי שזכאי לקבל פירוט שיחות כאמור.
תמי סלע: (ג) בעל רישיון או מי מעובדיו שהגיע אליו מידע על דבר קיומה של שיחה כאמור בסעיף קטן (א), אינו רשאי לגלות מידע אודות המתקשר או אודות השיחה, ולא יעשה בו כל שימוש, אלא לפי הוראות כל דין או לפי צו של בית משפט.
תמי סלע: (ד) הוראות סעיף זה יחולו גם על שיחה מטלפון ציבורי של בעל רישיון.
תמי סלע: סעיף קטן (ה) נמחק.
ציפי חוטובלי: אוקי, מי בעד נוסח החוק כפי שהוקרא?
ציפי חוטובלי: הצעת החוק עברה פה אחד לקריאה ראשונה ואנחנו מברכים את חברת הכנסת ---
אורלי לוי אבקסיס: תודה רבה ליושבת ראש הוועדה.
עדי קאהן-גונן: אפשר לשאול שאלה?
עדי קאהן-גונן: אני רק רוצה לוודא שאין התחשבנויות בין מפעילים בגין שיחות כאלה, זאת אומרת שאם שיחה יוצאת מסלקום לצורך העניין, למוקד ---
אורלי לוי אבקסיס: אז את זה אתם תסדרו בזמן שיש לכם את החודשיים האלה שביקשתם לעשות גם את זה, זה בידיכם.
עדי קאהן-גונן: אז באיזה חוק זה יהיה?
עדי קאהן-גונן: זה בחוק התקשורת?
עדי קאהן-גונן: זה תיקון לחוק התקשורת?
ציפי חוטובלי: אני לא מבינה כל כך את הבעיה.
אורלי לוי אבקסיס: זה לגבי הקישוריות.
ציפי חוטובלי: מה לגבי הקישוריות?
אורלי לוי אבקסיס: שאם זה יצא מבזק לדוגמא או מסלקום לחברה אחרת, איפה מתחיל זה ומי מקבל ממי כסף.
ציפי חוטובלי: בוא אני אשאל אתכם כזה דבר – איך זה עובד שמדובר בשירותים אחרים?
ציפי חוטובלי: ב-100, ב-101, 102, כל שירותי החירום האחרים – איך הם עובדים?
עדי קאהן-גונן: אין התחשבנויות.
ציפי חוטובלי: אז יפה, אז תחילו את אותם כללים, זה הרעיון.
אורלי לוי אבקסיס: אז תסדרו את זה אתם מול החברות.
ציפי חוטובלי: הרעיון הוא להפוך את זה לרמה של שירותי חירום כמו של 100, כמו של המשטרה.
אורלי לוי אבקסיס: תודה רבה ציפי, תרגישי טוב.
ציפי חוטובלי: אני בסדר.
ציפי חוטובלי: שלום לכולם, אני שמחה ומברכת על פתיחתה החגיגית של הישיבה, עם ראש אכ"א האלוף אורנה ברביבאי.
ציפי חוטובלי: אני חייבת לציין, שעבור הוועדה לקידום מעמד האישה, המציאות שבה מתמנה אישה לתפקיד אלוף בצה"ל, זה רגע פורץ דרך וחשוב.
ציפי חוטובלי: זכית להיות החלוצה ונכנסת לספרי ההיסטוריה של מדינת ישראל.
ציפי חוטובלי: אין לראות בראש אכ"א קודם כל אישה, אלא קודם כל ראש אכ"א, היא מאיישת את אחד התפקידים החשובים ביותר בצה"ל, היא יושבת בצומת ההחלטות החשוב ביותר בנוגע למגמות גיוס בצה"ל.
ציפי חוטובלי: אותי בוועדה לקידום מעמד האישה, מעניין לראות תפיסת רוחב של ראש אכ"א, הרבה מעבר להיותה אישה ועוד לפני שנגיע לנושא של קידום נשים.
ציפי חוטובלי: ישיבה זאת מעבר להיותה ישיבה חגיגית, מעבר לברכות שאנחנו מעניקים לך כאן וההתרגשות של כל היושבים סביב שולחן זה, מעצם המעמד, אני חושבת שצריך להיות עניינים.
ציפי חוטובלי: יש לך תפקיד מאוד חשוב בצה"ל.
ציפי חוטובלי: כפי שאמרתי, ואם איני טועה הסכנה הגדולה ביותר שנעסוק בזוטות ולא נעסוק בדברים המהותיים.
ציפי חוטובלי: בעיניי הדברים המהותיים הם קודם כל הדמוגרפיה הפנימית של החברה הישראלית כפי שהיא משתקפת בשיעורי הגיוס לצה"ל, אולי בתקופה בה האיומים הביטחוניים רק הולכים ומתגברים חשוב לעסוק קודם כל בכוח הלוחמה של צה"ל.
ציפי חוטובלי: אגב, נשים לוקחות בו חלק בלתי נפרד ממערך הלוחמה, חשוב לי מאוד לשמוע ממך על כך.
ציפי חוטובלי: ליושבים מסביב לשולחן זה, חברי הכנסת ואורחים, בדרך כלל כשמתקיים דיון בוועדה לקידום מעמד האישה זה דיון פעיל בין האורחים לבין יושבת ראש הוועדה בנושא שעומד על סדר היום.
ציפי חוטובלי: הדיון הזה הוא דיון חריג במובן שהוא בנוכחותה המכבדת של האלופה, ראש אכ"א שבאה לתת לנו סקירה מאוד משמעותית, לכן קודם כל הבמה שלה.
ציפי חוטובלי: חשוב לי לשמוע אותה, הבמה שהוועדה לקידום מעמד האישה מעניקה היא כדי לאפשר לה לומר את הדברים ולפרוס לפנינו נתונים.
ציפי חוטובלי: הדיון הזה אינו רק כדי להשמיע הצהרות כאלה ואחרות.
ציפי חוטובלי: לי יש סדרה של סוגיות ושאלות שאותן אני אניח על השולחן מיד אחרי סקירתה.
ציפי חוטובלי: חשוב לי מאוד שתהייה התייחסות לכל אחת מהשאלות.
ציפי חוטובלי: לחברי הכנסת אני נותנת את הפריווילגיה להביא את השאלות והסוגיות שלכם מיד אחרי שאני אעלה את הסוגיות והשאלות שלי.
ציפי חוטובלי: רשמי לפנייך את השאלות של חברי הכנסת.
ציפי חוטובלי: אני מאוד מקווה שכל האורחים יוכלו לדבר, אבל העיקר בדיון זה הוא שראש אכ"א תעביר לנו את סקירתה, בעיניי זה מעמד חשוב מאוד.
ציפי חוטובלי: בפתח הסקירה הכללית שלך, נושא מגמות גיוס בצה"ל.
ציפי חוטובלי: לדעתי בעיית ההשתמטות היא בעיה מספר אחת בצה"ל, צריך לדבר על ההשתמטות מקרב כל חלקי החברה הישראלית החולקים את התופעה המדאיגה הזאת.
ציפי חוטובלי: מאחר ואנחנו בכל זאת בוועדה לקידום מעמד האישה כן הייתי רוצה שתתייחסי באופן מיוחד לסוגיה של השתמטות נשים ובתוך סוגיה זו הייתי רוצה תתני התייחסות מיוחדת לסוגיה שהגיע הזמן שכולנו נהייה שותפים בפתרונה, הצהרות דת כוזבות.
ציפי חוטובלי: אין לי ספק שהדבר החמור ביותר בהצהרות דת כוזבות, מעבר לשקר ולתרמית ועל כך שעובדים על המדינה וצה"ל, זו העובדה שאותן בנות בסופו של יום אינן משרתות את המדינה בשום דרך בניגוד לבנות דתיות שהולכות לשירות לאומי ומשרתות שירות שווה ערך לשירות הצבאי, שונה מאותן בנות המשתמשות בדרך זו שהמדינה מעניקה.
ציפי חוטובלי: בעיני זה דבר פסול.
ציפי חוטובלי: אני חושבת שצריך לבטל את האפשרות הזאת, היא צריכה לעבור מהעולם, לבטל את האפשרות של בנות שאינן דתיות להשתמט משירות כלשהו, הדבר חייב לעבור מהעולם, אבקש את התייחסותך לעניין זה.
ציפי חוטובלי: השלב השני של הדיון, הוא כמובן להיכנס לליבת הקידום של נשים בצה"ל.
אורית זוארץ: סליחה, רק אם אפשר במשפט אחד, כפתיח, אולי אני אשבית קצת את השמחה, אני חושבת שהדיון הוא לא דיון חגיגי, הדיון הוא ביוזמתי לקיים דיון מעמיק על ההקצנה הדתית בצה"ל ועל הדרת נשים.
אורית זוארץ: זו הייתה מטרת הדיון.
ציפי חוטובלי: חברת הכנסת אורית זוארץ, אני רוצה להבהיר - - -
אורית זוארץ: אני רוצה שהדברים יונחו על השולחן, הדיון הוא על ההקצנה בצה"ל.
אורית זוארץ: ביקשתי דיון מהיר שאושר לי על ידי נשיאות הכנסת.
אורית זוארץ: אני חושבת שצריך למקד אותו.
אורית זוארץ: אם את רוצה לעשות חגיגות אז תעשי חגיגות.
ציפי חוטובלי: למען הפרוטוקול, כשראש אכ"א ברגע שהיא התמנתה, מעבר לעובדה שהתקשרתי אליך וברכתי אותך ושלחתי לך מכתב חגיגי אמרתי לך "אנחנו רוצים אותך בהקדם בוועדה".
ציפי חוטובלי: הביקור של ראש אכ"א בוועדה הוא לחלוטין בלי קשר לנושאים שעומדים על סדר היום הציבורי היום במדינת ישראל.
ציפי חוטובלי: איחדנו את הנושא שלך לסדר כי ראש אכ"א יכולה להתייחס אליו.
ציפי חוטובלי: אבל סליחה, זה קודם כל דיון של הוועדה לקידום מעמד האישה שמארחת את האלופה הראשונה בצה"ל.
ציפי חוטובלי: קודם כל.
ציפי חוטובלי: עם כל הכבוד יש נושאים, לדעתי, ברמה הלאומית שהם יותר חשובים מכל הסוגיות שמתעוררות עכשיו ולכן אנחנו נדון בהם בראיית רוחב ולא בראיה צרה.
אורית זוארץ: אז בואו נחגוג ואחר כך נדבר על הנושאים המהותיים.
אורנה ברביבאי: אני מודה לחברת הכנסת ציפי חוטובלי על ההזמנה, אכן נתבקשתי כי יש כאן הזדמנות להשמיע ולשמוע וכפי שנאמר מבחינתי אני מגיעה לדבר כאן גם על נשים, בוודאי מהזוויות שמעניינות את המפגש הזה, אבל התכלית היא להסתכל על המשאב האנושי, בתוכו על שירות הנשים בצה"ל כמשאב מאוד משמעותי שעומד לרשות הצבא, לרשות החברה הישראלית על מנת לקדם את ייעודו של צה"ל כמגן המדינה.
אורנה ברביבאי: נמצאות איתי היום במעמד חסר תקדים שתי תת אלוף בתפקיד היוהל"ן, גילה כליפי המסיימת השבוע את תפקידה בחלוף שנים.
אורנה ברביבאי: זו אכן הזדמנות לומר לה תודה על תרומתה המשמעותית לצה"ל – היא פורשת מצה"ל ולרחל, שמתמנה ביום חמישי הקרוב כיוהל"ן – נאחל לה הצלחה בתפקיד.
ציפי חוטובלי: אני מצטרפת כאן לברכות.
ציפי חוטובלי: היה לי שיתוף פעולה עם גילה כליפי, אני מאחלת לי שיתוף פעולה עם רחל ובהצלחה גדולה.
אורנה ברביבאי: הכנתי מצגת קצרה יחסית, שדרכה אדבר על המגמות בכלל, אכנס גם להיבטים שמעניינים אותך חברת הכנסת, בהקשרים של הדרת נשים, כפי שנדרשתי.
אורנה ברביבאי: אני אנסה להציג את העובדות מנקודת ראותנו כצבא, על הפעולות שנעשות וסימון האתגרים שיש לנו לעתיד, בזה כמובן נפתח את הדיון ואתייחס לנושאים שאדרש.
אורנה ברביבאי: בחרתי לקחת לפתיח את החזון שהאלוף במילואים שהיה ראש אכ"א שגב תיאם בוועדה בשנת 2008, אגב וועדה רחבה שחצתה הרבה מאוד אזורים של שירות נשים בצה"ל, שהתכלית שלה הייתה לייצר סדר יום של עיסוק נשים בצה"ל לעשור הקרוב.
אורנה ברביבאי: היא לא הייתה יומרנית, היא באה ממקום של ניתוח תמונת מצב והסתכלות קדימה.
אורנה ברביבאי: כלל העבודה הוצג בפורום מטכ"ל בשנת 2008 ואושרה על ידי הרמטכ"ל בשינויים קלים.
אורנה ברביבאי: החזון הוצג כאן כפי שהוא עם אמירה מאוד ברורה שצה"ל רוצה לראות את עצמו, רואה את עצמו, כארגון מוביל בחברה הישראלית ומעצב את שירות אנשיו, גברים ונשים, מתוך הבנה שלנשים יש תפקיד משמעותי בשירות תוך מתן הזדמנויות שוות על פי כישורים ושנשים יכולות לשירות משמעותי ומכבד.
אורנה ברביבאי: זה הבסיס שמתחבר לרוח צה"ל ואופן תפיסת השירות בצבא.
אורנה ברביבאי: אני זה גם לפערים וגם לפתרונות וגם לזיהוי המגמות לעתיד.
אורנה ברביבאי: כפי שביקשת, אני מתחילה בתמונת מצב דמוגרפית המלמדת בסופו של דבר על צמצום הפוטנציאל בגיוס לצבא, משום שאם אני מסתכלת על היקף התלמידים שלומדים בכיתה א' בשנת 2011 בקרב החינוך החרדי, זה 26%, לעומת 7% תלמידים בכיתה א' שלמדו בשנות ה- 60, ברור לי שמי שלומד עכשיו בכיתה א' כנראה לא יתגייס לשירות בעוד כשתיים עשרה שנה.
אורנה ברביבאי: זאת אומרת, אפשר לאמוד את הפוטנציאל - - -
ציפי חוטובלי: רק אל תיקחי את זה כמגמה שצריך להשלים איתה.